CELEX: C2007/283/73
Language: da
Date: 2007-11-24 00:00:00
Title: Sag T-388/07: Sag anlagt den 10. oktober 2007 — Comune di Napoli mod Kommissionen

24.11.2007   
            
            
               DA
            
            
               Den Europæiske Unions Tidende
            
            
               C 283/40
            
         Sag anlagt den 10. oktober 2007 — Comune di Napoli mod Kommissionen
   (Sag T-388/07)
   (2007/C 283/73)
   Processprog: italiensk
   Parter
   
      Sagsøger: Comune di Napoli (ved avvocato F. Sciaudone og avvocato G. Tarallo)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning K(2007) 3893 af 8. august 2007 annulleres.
            
         
               —
            
            
               Kommissionen for De Europæiske Fællesskaber tilpligtes at betale erstatning.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Der er ved dette søgsmål nedlagt påstand om annullation af Kommissionens beslutning K(2007) 3893 af 8. august 2007, hvorved Kommissionen ændrede støtten fra Den Europæiske Fond for Regionaludvikling (EFRU), som var tildelt sagsøgeren med henblik på at oprette et »Netværk af telematiske pladser i Napoli«, og der er nedlagt påstand om erstatning for det herved påførte tab.
   Sagsøgeren har til støtte for påstanden om annullation af den anfægtede beslutning gjort følgende gældende:
   
               —
            
            
               De retlige regler og faktiske forhold, der er blevet lagt til grund for beslutningen, er ulogiske, upassende og helt utilstrækkelige, idet Kommissionen bevidst har undladt at tage hensyn til alle forhold (formelle og faktiske), som skulle undersøges med henblik på en korrekt anvendelse af artikel 24 i forordning nr. 4253/88, hvorved Kommissionens vurdering af de uregelmæssigheder, som bebrejdes sagsøgeren, uopretteligt er behæftet med fejl.
            
         
               —
            
            
               Der er foretaget en urigtig fortolkning og anvendelse af begrebet, uregelmæssighed, i artikel 24 i forordning nr. 4253/88, idet de forhold, der bebrejdes sagsøgeren, ikke er omfattet af begrebet »betydelige ændringer«, der berører den støttede aktions eller foranstaltnings art eller gennemførelsesvilkår, og heller ikke af kategorien »ubegrundede udgifter« i forhold til Fællesskabets budget.
            
         
               —
            
            
               Kommissionen er ansvarlig for den indledningsvise forsinkelse af projektet, idet Kommissionen, selv om datoen for projektets begyndelse og for anerkendelsen af udgifter var den 1. juli 1997, vedtog støtteaftalen den 14. juli 1997 og først meddelte Comune di Napoli aftalen den 25. juli 1997.
            
         
               —
            
            
               Kommissionen har ved vurderingen af, om udgifterne kunne anerkendes, ikke taget hensyn til hele perioden på syv måneder, som den har brugt på at godkende det af sagsøgeren foreslåede projekt.
            
         
               —
            
            
               Kommissionen har fejlagtigt fastslået, at opdagelsen af asbest og den deraf følgende forsinkelse i forbindelse med fjernelsen heraf ikke udgør force majeure.
            
         
               —
            
            
               Der er foretaget en urigtig begrænsning af den opsættende virkning af dommen afsagt af Tribunal Regionale Amministrativo for perioden fra den 2. august 2001 (datoen for domsafsigelsen) til den 5. december 2001 (datoen for forkyndelsen af dommen i appelsagen for Consiglio di Stato). Endvidere var det urigtigt at begrænse denne periode til kun at omfatte regninger udstedt inden for rammerne af det udbud om levering af computerudstyr, der var genstand for selve udsættelsen.
            
         
               —
            
            
               Der er sket en tilsidesættelse af proportionalitetsprincippet, idet Kommissionen ved fastsættelsen af det nedsatte bidrag ikke har taget hensyn til, at sagsøgeren handlede i god tro, at de (påståede) uregelmæssigheder var af ubetydelig karakter og alvor, at den støttede aktion blev effektivt gennemført, og endelig at ansvaret for de fastslåede forhold dels må tilregnes Kommissionen selv, dels force majeure.
            
         
               —
            
            
               Der er sket en tilsidesættelse af begrundelsespligten, idet der i beslutningen ikke redegøres for, hvorfor de bestridte uregelmæssigheder skal anses som »betydelige«.
            
         
               —
            
            
               Hvad angår erstatningen for tab gør sagsøgeren gældende, at den har lidt et tab som følge af Kommissionens adfærd, også selv om adfærden ikke skønnes ulovlig. Særligt har tilbagesøgningsbeslutningen forårsaget et tab, der var fuldstændigt uforudseeligt og usædvanligt, når det navnlig tages i betragtning, at projektet blev succesrigt gennemført og med selve Kommissionens lykønskninger.